Խոսքի վրա, ձեր տեղը խաղող չկա, դրա համար դուք կամ ղումիզ եք անուշ անում, կամ` բուզա. այդ բանը մեր տեղը լիներ, մեր խոզերն էլ չէին խմի. միտք եմ անում, ձեր տեղի տառնիճը դառը թույն է, ձեր ախլաթը փայտի համ ունի, մարդու կոկորդից ներս չի գնում, ձեր կաղինը մեր տեղի ուռելից մանր է ու խոշոր չէ՛. ձեր տեղը նուռ չկա, սերկևիլը ինչ ասել է` չգիտեք, այնպես էլ շագանակը, այնպես էլ ընկույզը, այնպես էլ յովուլը, այնպես էլ զկեռը, չամը. ո՞ր մեկը ասեմ. ձեր հողը դեռ վայրի է, վարպետ բոստանչու ձեռը դեռ չի ընկած: